ЦIэ зыпIытI хъыджэбзхэр
ГуIэ цIыплъым къызэрегъалъэ сабийм и натIэр
Дунейр и тIэу пкIэгъуэрэ, пщIыхьхэр и псэукIэ къудеуэ
И уэншэкум бгъэдохьэ и шыпхъушхуэ щIэращIэхэр
Я Iэпэхэр псыгъуэ зэкIужу, я Iэбжьанэхэр дыжьыну.
IуагъэтIысхьэ я дэлъху цIыкIур пщэдджыжь щхьэгъубжэIум,
Бгъуэшхуэу, зэIухау, уафэ бзыгъэм гъагъэхэр абдеж щитхьэщIу,
ИтIанэ сабийм уэсэпскIэ зэщIэбырыба и щхьэцым
ЩызрагъакIуэ Iэпэ псыгъуэ, шынагъуэ, къелыгъуейхэр.
ЩIодэIу сабийр и уэрэд, а бэуэкIэ щтэIэщтаблэхэм
Уэсэпсхэмрэ асухэмрэ я гъусэурэ къадэгъагъэу,
Зэпыурей щIэфие макъхэмрэ а ебэуныгухэмрэ,
Уеблэм, я Iупс зэIэпыхым жьэхэмрэ Iупэхэмрэ.
Зэхех нэбжьыц фIыцIэ упIэрапIэхэр – зэрыщэхубзэм къыхэкIкIэ –
А нэбжьыц мэ гуакIуэхэр, итIанэ а я Iэ IэфI къыпкIэрыпщIэхэр.
«ЦIыч», «цIыч» жиIэу щызокIуэ зэпыт зыфIамыгъэщIыурэ
А Iэбжьанэ щIагъуэхэм я зэхуакум, цIэжь цIыкIу гущэм я псэр щат
Аурэ къыщыдовей Iэгубжьэм зы хуэмыхугъэ санэпс,
ПщIыхьэпIэхэр къипщIыхьу, хэIуэщхъукIыу зы пшынэ макъ.
Сабийм и гущIэм къыщещтэ, Iэпэ пэщащэр хэщIыжыным дищтэуэ,
Зэу къыдеуэу, ткIуу, кIуэду, ункIыфIыжу гъуэгыныгу гуэр.
ЗэзыдзэкIар Гуащокъуэ Абдулщ
